B.1.B. Vyhodnotenie plnenia harmonogramu začatia a odovzdania  stavieb do užívania v období september 2009 – september 2010

Rok 2009

Na plnenie cieľov programu prípravy a výstavby diaľnic a rýchlostných ciest mala NDS, a.s. v roku 2009 finančné zdroje  v zmysle  schválenej Dohody o účelovosti použitia finančných prostriedkov zo ŠR v roku 2009. V priebehu roka 2009 boli záväzné ukazovatele prostredníctvom rozpočtových opatrení vydaných MDPT SR  upravené nasledovne:
 	 
•	ŠR							= 	222 564 787 €
•	Fondy EÚ (2007-2013)				= 	124 540 805 € 
•	Spolufinancovanie k fondom (2007-2013)		=  	 21 977 807 € 
•	ŠR na PPP						= 	                  0 €
 Celkom							= 	369 083 399 €

    Presun kapitálových výdavkov (KV) z predchádzajúcich rokov			   
•	ŠR                                                                              = 	   33 693 264 € 
•	ŠR – EIB 						= 	   13 360 453 € 
•	Fondy  EÚ (2004-2006)				= 	 132 630 869 €  
•	Spolufinancovanie k fondom (2004-2006) 		= 	  24 584 767  € 
•	ŠR na PPP						   	     1 942 108 €
Celkom						= 	 206 211 461 € 

     Celkom (vrátane KV z predchádzajúcich rokov)       =  	575 294 860 €
     z toho ŠR a spolufinancovanie  z EIB a PPP                                271 560 612 €
                fondy EÚ                                                                            257 171 674 €
                spolufinancovanie k fondom                                                46 562 574 €

Vybrané stavby určené na začatie v roku 2009 v Programe prípravy a výstavby diaľnic a rýchlostných ciest na roky 2007 až 2010:  

1.	D1 Jablonov – Studenec
Predpokladaný začiatok výstavby v roku 2008 sa presunul na rok 2009. V apríli 2009  sa začala výstavba pravého ½ profilu, ktorý bol odovzdaný do užívania v júni 2010. V novembri 2010 začala výstavba ľavého ½ profilu, ktorý bude dokončený v roku 2012.     

2.	D1 Studenec – Beharovce
Predpokladaný začiatok výstavby v roku 2008 sa presunul na rok 2009. Výstavba začala v apríli 2009, úsek bol odovzdaný do užívania v júni 2010. 

3.	D1 Prešov západ – Prešov juh
Dňa 31.3.2009 bola dodaná dokumentácia pre územné rozhodnutie. Územné rozhodnutie bolo vydané 3.9.2009, je právoplatné od 21.11.2009. Pripravujú sa súťažné podklady na vypísanie verejnej súťaže na vypracovanie dokumentácie na stavebné povolenie a dokumentácie na ponuku, stavba je zaradená v zásobníku projektov Operačného programu Doprava na roky 2007 – 2013. Začiatok výstavby bude určený programom na roky 2011 – 2014. 

4.	D1 Budimír – Bidovce
Na stavbu nadobudlo právoplatnosť územné rozhodnutie dňa 11.8.2008. V súčasnosti sa vypracováva dokumentácia pre stavebné povolenie  a dokumentácia na ponuku, následne NDS pristúpi k majetkoprávnemu vysporiadaniu. Začiatok výstavby bude určený programom na roky 2011 – 2014. 

5.	D2 križovatka Stupava juh
Stavba D2 križovatka Stupava juh bude súčasťou pripravovanej diaľnice D4 (tretí úsek).  Výstavba začala v máji 2009. Predpoklad ukončenia je v marci 2011.

6.	D3 Žilina Strážov – Žilina Brodno
Stavba bola zaradená do programu v rámci jeho aktualizácie uznesením vlády SR č. 787/2009 k správe o plnení programu s predpokladaným začiatkom výstavby v októbri 2009. Verejná súťaž z konca roku 2009 na zhotoviteľa stavby bola v júni 2010 rozhodnutím Úradu pre verejné obstarávanie zrušená. Začiatok výstavby bude určený programom na roky 2011 – 2014. 

7.	D3 Žilina Brodno – Kysucké Nové Mesto
Stavba bola zaradená do programu v rámci jeho aktualizácie uznesením vlády SR č. 787/2009 k správe o plnení programu s predpokladaným začiatkom výstavby v novembri 2009. Územné konanie prebehlo v máji 2009. Bola vypracovaná zmena dokumentácie pre územné rozhodnutie, dokumentácie pre stavebné povolenie a dokumentácie na ponuku. Prebieha majetkovo - právne vysporiadanie stavby. Začiatok výstavby bude určený programom na roky 2011 – 2014. 

8.	Rýchlostná cesta R1 Nitra – privádzač Selenec
Dokumentácia pre stavebné povolenie dodaná v septembri 2009. Predpokladaný začiatok výstavby v roku 2009 nebol dodržaný, začiatok výstavby bude určený programom na roky 2011 – 2014. 

9.	Rýchlostná cesta R2 Žiar nad Hronom obchvat
Územné rozhodnutie bolo vydané v roku 2005. Dokumentácia na stavebné povolenie bola dodaná v októbri 2009 a dokumentáciu na ponuku bola dodaná v apríli 2010. Začiatok výstavby bude určený programom na roky 2011 – 2014. 

10.	Rýchlostná cesta R4 Košice – Milhosť
  Výstavba bola začatá v auguste 2010. Predpokladané spojazdnenie bude v prvej polovici roka 2013. 

 Príprava a realizácia projektov verejno-súkromného partnerstva (PPP projekty)

Na všetkých 5 úsekov diaľnice D1 medzi Martinom a Prešovom, ktoré boli súčasťou prvého balíka PPP projektov, sú vydané právoplatné stavebné povolenia a prebieha majetkovoprávne vysporiadanie. Koncesná zmluva so spoločnosťou Slovenské diaľnice, a.s. dňa 31. augusta 2010 zanikla, keďže sa ani 16 mesiacov od jej podpisu nenaplnila finančným uzatvorením a nebolo isté, či prípadné ďalšie predĺženie termínu povedie v blízkej dobe k zabezpečeniu financovania a riadneho plnenia zmluvy. Úseky budú financované z fondov EÚ a zo štátneho rozpočtu, pričom začiatky výstavby jednotlivých  úsekov budú určené programom na roky 2011 – 2014. Výstavba väčšiny úsekov  novými zhotoviteľmi by mala začať v roku 2011. Ide o nasledujúce stavby s aktuálnymi dĺžkami:

D1 Dubná Skala - Turany   (16,45 km)
D1 Turany – Hubová   (13,58 km)
D1 Hubová – Ivachnová   (15,25 km)
D1 Jánovce – Jablonov   (18,54 km)
D1 Fričovce – Svinia   (11,22 km)
  
Úseky rýchlostnej cesty R1, ktoré sú súčasťou druhého balíka PPP projektov, sú od apríla 2009 vo výstavbe:

R1 Nitra, západ – Selenec   (12,60 km)
R1 Selenec – Beladice   (18,97 km)
R1 Beladice – Tekovské Nemce   (14,31 km)
R1  Banská Bystrica – severný obchvat   (5,65 km).

Úsek rýchlostnej cesty R1  od Nitry – po Tekovské Nemce má predpokladaný termín predčasného užívania v roku 2011 a  severný obchvat Banskej Bystrice bude spojazdnený v roku 2012. 

Stavebné povolenia na stavby diaľnice D1 medzi Žilinou a Martinom, ktoré sú súčasťou tretieho balíka PPP projektov boli vydané a sú právoplatné od novembra 2007. Majetkovoprávne vyrovnanie prebieha podľa  zákona  č. 669/2007 Z. z.. 
	Vzhľadom na to, že koncesionár (Žilinská diaľnica s.r.o.) nezabezpečil splnenie odkladacích podmienok koncesnej zmluvy uzavretej medzi Slovenskou republikou zastúpenou Ministerstvom dopravy, pôšt a telekomunikácií SR a spoločnosťou Žilinská diaľnica s.r.o. dňa 22. 01. 2010, koncesia na projektovanie, výstavbu, financovanie, prevádzku a údržbu úsekov diaľnice D1 Hričovské Podhradie – Dubná Skala zanikla dňa 15. 12. 2010.
Stavby z 3. balíka sú :
D1 Hričovské Podhradie – Lietavská Lúčka   (11,32 km)
D1 Lietavská Lúčka – Višňové   (5,40 km)
D1 Višňové – Dubná Skala   (8,11 km)
D1 Privádzač Lietavská Lúčka – Žilina   (4,97 km).

Úseky budú financované z fondov EÚ a štátneho rozpočtu.  Harmonogram začatia výstavby bude definovaný v Programe prípravy a výstavby diaľnic a rýchlostných ciest na roky 2011 – 2014. Výstavba úseku  D1 Višňové  - Dubná Skala (tunel) by mala začať v roku 2011.

Výstavba
Skutočné začatie výstavby v roku 2009

1.	D1 Jablonov - Studenec
      Začiatok výstavby pravého jazdného pásu stavby o dĺžke 5,2 km bol v apríli 2009, ľavého v novembri 2010.  Zdroj financovania:  ŠR. 

2.	D1 Studenec – Beharovce
       Predpokladaný začiatok výstavby v roku 2008 sa presunul na rok 2009. Výstavba začala v apríli 2009, úsek bol odovzdaný do užívania v júni 2010. Zdroj financovania:  ŠR .

3.	D2 Križovatka Stupava – juh
         Začatie výstavby, ktoré bolo predpokladané v  roku 2008, sa presunulo do roku 2009. Predpokladané ukončenie stavby je v marci 2011. Zdroj financovania: ŠR.

4.	D1 Bratislava – Trnava (rozšírenie na 6 pruh + kolektor)
    Predpokladané začatie nultej etapy stavby z marca 2009, určené aktualizáciou programu, sa posunulo na máj 2009. Nultá etapa rozšírenia  bola ukončená v novembri 2009 avšak bez stavebného povolenia a de jure je to stále len rozšírený 2 pruh. Proces EIA na plánovaný riadny  6 pruh  a kolektor je ukončený. V súčasnosti prebieha vypracovanie dokumentácie na územné rozhodnutie s termínom dodania v roku 2011. V októbri 2010 bola znížená rýchlosť na 110 km vzhľadom na neexistenciu odstavného pásu a zároveň NDS a.s., začala s budovaním núdzových odstavných pruhov, nakoľko proces prípravy korektných 6 pruhov + kolektorov si vyžiada dlhšie časové obdobie. 

Stavby, ktoré mali byť odovzdané do užívania v roku 2009

1.	D1 Mengusovce – Jánovce I. úsek  km 0,000 – 8,000
Stavba s dĺžkou 8,0 km bola realizovaná podľa programu. Uvedený úsek diaľnice D1 bol odovzdaný v plnom profile do predčasného užívania v decembri 2009. Zdroj financovania: Kohézny fond  a ŠR. 

2.	D1 Mengusovce – Jánovce, II. etapa, podjazd pod železnicou 
Odovzdanie II. etapy diaľnice D1 Mengusovce – Jánovce, podjazd pod železnicou nebolo možné zrealizovať pre nepriaznivú finančnú situáciu. Stavba, podľa programu predpokladaná na výstavbu v rokoch 2008 – 2009, doposiaľ nebola začatá. 

3.	D1 Mengusovce – Jánovce, SSÚD Mengusovce
 Stavba bola realizovaná podľa programu. Stavba SSÚD Mengusovce bola odovzdaná do predčasného užívania v  októbri 2009. Zdroj financovania: Kohézny fond  a ŠR.

Ostatné stavby, odovzdávané do užívania v roku 2009

4.	D1 Mengusovce – Jánovce III.  km 14,230 – 25,850 úsek: Matejovce – Jánovce, dobudovanie na 4 –pruh 
Podľa programu mala byť stavba ukončená v roku 2008. Predmetný úsek bol  odovzdaný do predčasného užívania v septembri 2009. Týmto bol III. úsek spojazdnený v plnom profile. Zdroj financovania: ŠR. 

5.	R1  Žarnovica – Šášovské Podhradie, I. etapa 
Prvá etapa rýchlostnej cesty R1 Žarnovica – Šášovské Podhradie s dĺžkou 9,7 km bola odovzdaná do predčasného užívania v novembri 2009. Zdroj financovania: Štrukturálny fond  , NDS, a.s.  a ŠR. 

Rok 2010
Na plnenie cieľov programu prípravy a výstavby diaľnic a rýchlostných ciest mala NDS, a.s. v roku 2010 v zmysle  schválenej Dohody o účelovosti použitia finančných prostriedkov zo ŠR v roku 2010. V priebehu roka 2010 boli záväzné ukazovatele prostredníctvom rozpočtových opatrení vydaných MDPT SR  upravené nasledovne:
 
•	ŠR							= 	245 808 200 € 
•	ŠR –PPP						=                  	       0 €
•	Fondy EÚ (2007-2013)				= 	535 359 770 € 
•	Spolufinancovanie  k fondom  EÚ (2007-2013)	=  	  94 475 245 € 
•	Fondy EÚ (2004-2006)					    4 352 483 €
•	Spolufinancovanie k fondom  EÚ (2004-2006)		    2 645 746 €
         Celkom                                                           	=	882 641 444 € 

•	Vlastné zdroje                                                    	=	    4 219 304 € 
Celkom (vrátane vlastných zdrojov)                              	=	886 860 748 €        

Z uvedených údajov za rok 2009 a 2010 je zrejmé, že  v rokoch 2009 a 2010 neboli čerpané prostriedky z rozpočtu EÚ v plnej výške, vrátane spolufinancovania. Nakoľko je